מקורות למסכת גיטין – דף 30

1. משנה דף סו. – סו: וגמרא עד "ומי מודה ר' יוסי באומר אמרו", רש"י

בענין מילי לא מימסרן לשליח:

גמרא כט. "תנן המביא גט בא"י וחלה ... מתנה הרי הוא כגט", רש"י שם, ריטב"א שם ד"ה אמר אביי

משנה עא: וגמרא עד "אין רישא ר"מ וסיפא ר' יוסי", רש"י שם

מה הם שיטות ר"מ ור' יוסי בענין מילי מימסרן לשליח? במה נחלקו ר"מ ור' יוסי?

תוס' כט. ד"ה ומילי, תוס' סו: ד"ה והאמר

רמב"ן כט. ד"ה הא דאמר רבא (עד "ואלימא מילתא דבי דינא למימסר להו אפילו מילי")

ר"ן בסוגיין (דף לג: באלפס) ד"ה גרסי' בפרק כל הגט

ריטב"א סו. ד"ה מתני' אמר לשנים (אפשר לדלג על ענייני אומר אמרו וחתם סופר ועד)

יד דוד עא: על רש"י ד"ה טעמא דלא אמר להם

מה הפירוש של "מילי" ושל "לא מימסרן לשליח"?

חידושים מכתב-יד עא: ד"ה נותנין מני

הגהות הרמ"ך (נדפסו במהדורת פרנקל) על הרמב"ם גירושין ט:לט

שו"ת ריב"ש סי' רכח "תשובה ... שום אדם מהממונים במנויי הקהל כשיוצא מן העיר אינו ממנה אחר במקומו"

[מהר"ם שיק כט. ד"ה מילי לא ממסרן לשליח]

[רבי עקיבא איגר לעיל לב. "ודע דבמה דאמרי' מ"ד לא אלים ... היכי משכחת לה ועיין"]

איזה שליחויות נקראו "מילי"?

רמב"ן סו: ד"ה קשיא לי לר' יוסי "ומיהו מסתברא שאין שליח קבלה עושה שליח דהוו להו מילי ומילי לעולם לא מימסרן לשליח"

רי"ד סו: ד"ה אמר שמוכל הלכה כר' יוסי, מרדכי סימן תכ, [מאירי כט. ד"ה קצת חכמי הדורות]

גמרא קידושין מא. "שליחות מנלן ... מלמד שהשליח עושה שליח", רשב"א שם ד"ה מלמד שהשליח עושה שליח

תוס' רי"ד שם ד"ה שהשליח עושה שליח, ד"ה אשכחן בגירושין בקדושין מנלן, שלטי הגבורים שם (דף טז: באלפס) אות א לשון ריא"ז "היה השליח מקדשה בשטר ..."

מרדכי שם סי' תקה

[שיטה לא נודע למי שם "וא"ת שליח שלה מנא לן שהוא עושה שליח ... דשליח שעשה שליח הוי נמי שליח", ושם דף מא: ד"ה שכן רוב מעשיהן ע"י שליח]

[מאירי שם "כשם שהאיש עושה שליח ... שיהא פקדוני ביד אחר"]

שו"ת מהרי"ט חלק א סימן קכז "ותו דדוקא לתרומה הוא דאתרבי שליחות מאתם גם אתם ... אבל דבור של הקדש מילי נינהו ולא ממסרן לשליח", שו"ת נודע ביהודה מהדורא תניינא יורה דעה סימן קמז "אלא גוף דברי מהר"י מטראני במחילת כבודו דברי שגגה הן... ואפ"ה מצי לשויה שליח להפר לאשתו"

רשב"א כט. ד"ה אמר לשנים תנו גט לאשתי, [קצות החושן רמד:ג]

רמב"ם גירושין ב:ה, זכיה ומתנה ד:י

יד דוד מסכת גיטין דף עא עמוד ב

רש"י ד"ה טעמא דלא אמר להם. כו' דכיון דאמר להם כתבו מקפיד הוא כו' שבושת הוא לו לגלות שאינו יודע לכתוב גט כו'. דברי רש"י וודאי צריכים תלמוד, דזה הוא טעמו של (רבא) [אביי לעיל כט, א], דס"ל דמשום בזיון דבעל הוא, ולמה לא כתב כרבא דהלכתא כוותיה, דטעמא הוא דדוקא בב' או בג' ולא עשאן ב"ד הוה מילי ומילי לא ממסרי לשליח, אבל בעשאן ב"ד לא הוי מילי. וכבר עמדו על זה בספר גט פשוט סימן ק"כ ס"ק כ"ג ובבני יעקב דף קנ"א ע"א [מאמר ז'], ובגט מקושר בסימן ק"ב ס"ק כ"ג, ובאמרות טהורות דף קל"ב ע"ד [גיטין סימן ק"כ סעיף ז']. ולע"ד הקלושה וודאי נראה כמו שכתב הרב בני יעקב, דרש"י ס"ל, דרבא אינו חולק בדברי ר"מ, דוודאי טעמא הוי משום בזיון, ואף אם רבא לא ס"ל כן, הנה סתם גמרא דהכא דקאמר מני ר"מ היא דאמר מילי ממסרי לשליח, ומשמע דבכל ענין מילי ממסרי לשליח, דאי ס"ד דלר"מ נמי מילי לא ממסרי לשליח רק בתלתא, כיון דהוה ב"ד לאו מילי נינהו, א"כ הכי הוה ליה להגמרא למימר, מני ר"מ היא דלאו מילי נינהו בתלתא, אלא וודאי צ"ל, דאין סברא לר"מ אי מילי לא ממסרי לשליח דע"י שעשאום ב"ד מהני, אלא וודאי בכל ענין מילי ממסרי לשליח, ודוקא לרבי יוסי הוא דאמר רבא הכי, ואף על גב דרבא קאמר לי' לעיל על רישא דמתניתין דאתיא נמי כר"מ, רבא נקט עיקר הטעם שהוא אליבא דהלכתא כרבי יוסי, או כמו שכתבתי, דסתם גמרא לא סבר ליה בהא כרבא, אלא טעמא דר"מ משום בזיון דבעל. ועיין בס"פ התקבל [לעיל סו ב] בתוספות ד"ה והאמר שמואל.

חידושים מכתב-יד מסכת גיטין דף עא עמוד ב



הגהות הרמ"ך על הרמב"ם הלכות גירושין ט:לט



שו"ת הריב"ש סימן רכח

תשובה נראה שבכל התורה כלה שליח עושה שליח אף על גב דלא פירש לו הבעל דבר במידי דליכא קפידא ולא הוה מילי. דכיון דאית לן הכי בגרושין כדנפקא לן בפ' האיש מקדש (מ"א) ושלחה מלמד שהשליח עושה שליח הכי נמי אמרינן במילי אחריני משום דילפינן מגרושין. ואף על גב דכי בעינן למילף התם קדושין מגרושין פרכינן מה לגרושין שכן ישנן בעל כרחה, וכן כי בעינן למילף תרומה מגרושין פרכינן מה לגרושין שכן חול, היינו למילף עקר שליחות מהתם שיהא אפשר לעשותו ע"י שליח, אבל בתר דאית לן דבכל התורה כלה שלוחו של אדם כמותו שפיר ילפינן מגרושין שהשליח עושה שליח ולא פרכינן דגלויי מלתא בעלמא הוא. ועוד י"ל בדרך אחרת דכי ילפינן (שם /קדושין/ מ"ב) שלוחו של אדם כמותו מדכתיב בפסח ושחטו אותו כל קהל עדת ישראל כמותו ממש ילפינן, שהרי קרא השליח בשם כל הקהל וא"כ השליח כבעלים לגמרי. ובגרושין דלא קרא השליח בשם הבעל אלא שריבה הכתוב מושלח שהבעל יכול לגרש ע"י שליח איצטריך רבויא אחרינא לומר שהשליח עושה שליח. והשתא לא אצטריך לרבויא בגרושין שהשליח השני יוכל לעשות שליח שלישי ואף על פי שהדין כן כדאיתא בפרק כל הגט (כ"ט:) משום דכיון דשלוחו של אדם כמותו לגמרי כדנפקא לן מפסח הרי גם השליח הב' יהיה כמו השליח הראשון לגמרי ויכול למנות גם הוא שליח ג' וכן לעולם. ומדגלי קרא בגרושין שהשליח עושה שליח גם השליח השני עושה שליח ג' בגרושין כמו בפסח ולא פרכינן מה לקדשים שכן רוב מעשיהם ע"י שליח או שכן ישנם במחשבה דגלויי מילתא בעלמא הוא. וכיון דנפיק לן מפסח וגרושין שליחות בכל התורה כלה אית לן שהוא כמותו לגמרי והשליח ראשון עושה שליח שני ושני שלישי וכן לעולם במידי דליכא קפידא אף על פי שלא פירשו הבעלים לשליח ראשון שיוכל למנות אחר תחתיו. וכן נראה מדברי הרמב"ם ז"ל, שכן כתב (פ"ג מה' שלוחין ושותפין) ואין למורשה רשות לכתוב הרשאה לאחר שזה אומר אין רצוני שיהא פקדוני ביד אחר, לפיכך אם התנה עליו שירשה הוא לאחר ואחר לאחר הרי השליח כותב הרשאה לשני וב' לג' הכל לפי תנאו, עכ"ל. נראה מדבריו דכל היכא דליתיה לטעמא שאין רצוני שיהא פקדוני ביד אחר כההוא עובדא דפ' המפקיד (ל"ו) דהנהו גנאי דכל יומא הוו מפקדי מריהו גבי ההיא סבתא וכו', וכגון ההיא דאמרינן התם כל המפקיד על דעת אשתו ובניו הוא מפקיד יכול להרשות לאחר. אף על פי שהמורשה שליח הוא כדקיי"ל שליחא שוייה, והיינו משום דבכל התורה שליח עושה שליח כל דליכא קפידא אף על פי שלא פירש ואפי' היכא דלא אניס השליח הראשון. והא דתנן בפ' כל הגט (כ"ט) חלה הרי זה משלחו ביד אחר, ואמרי' בגמ' דדוקא חלה אבל לא חלה לא, ואיכא דפסק דבין בהולך בין באת הולך אין עושה שליח אלא בחלה דוקא. היינו משום חומרא דגט דחיישינן שמא הבעל מקפיד לגרש ע"י זה ולא שידעו הכל בגירושיו כדאמרינן בפ"ב דכתובות (כ"ג) איכא אינשי דמגרשי בצנעה. אי נמי שירע בעיניו כשהראשון בעצמו אינו עושה שליחותו ועל זה ימנע מלגרש דבקל אדם חוזר מלגרש, אלא דהיכא דחלה השליח ואניס ודאי אמדינן לדעתיה דלא קפיד. ואיכא מרבוותא ז"ל דפסק דדוקא באת הולך דמשמע קפידא הוא דבעינן חלה אבל בהולך גרידא אף בלא חלה יכול השליח לשלחו ביד אחר. ומ"מ אף על גב דבעלמא שליח עושה שליח היכא דליכא קפידא בנדון זה נראה שהנאמנים והב"ד שהם שלוחי הקהל לעשות ברירת השלשים לא היו יכולין למנות אחרים תחתיהם לעשות הברירה ההיא כיון שלא פורש כן ביכולת הנתון להם. לפי שיש קפידא גדולה בדבר זה שהרי בברירת השלשים תלוי כל עניני הקהל וצריכין הבוררין אותם לדקדק הרבה באומד הדעת ובמחשבה שיהיו אנשים חכמים ונבונים ויודעים בעניני הקהל במשפטיהם והנהגותיהם ותקנותיהם אוהבי צדק ורודפי שלום ושיתפייסו מהם רוב הקהל. ואין ספק שיש קפידא בדבר זה מי יהיו הבוררים, ולזה נבררו הנאמנים והב"ד שבכל זמן וזמן מכח חותם אדונינו המלך יר"ה ומכח תקנת הקהל על החותם ההוא שיעשו הם בברירת השלשים. באשר מנוי הנאמנות ומנוי הב"ד הם המנויין החשובים שבקהל והמתמנים בהם הם תמיד מגדולי הקהל. גם דרך הקהל לדקדק יותר במנויים שיהיו חשובין מן הנהוג כשיפול שבזמן מנויים תתחדש ברירת השלשים. ואחרי שיש קפידא לקהל באנשים הבוררים שיהיו חשובים ומעולים א"כ אין כונת הקהל שהבוררים אותם יהיו יכולין למנות אחרים תחתיהם ואפילו יהיו כמותם בחכמה ובמנין. א"צ לומר בנדון זה שהבוררים היו שמנה ומנו תחתיהם פחות מן השעור ההוא. וגם שלא היו רק שנים וא"א להמצא בהם רוב ובקפיטול מזכיר שתעשה ע"פ רוב דעות ולכל הפחות לקיים זה הלשון היו צריכין שלשה למשא ולמתן כדי שיגמר בשנים. ובר מן דין אפי' לא היה קפידא בדבר אפי' הכי אין יכולין למנות אחרים תחתיהם כיון שלא פורש בכח הנתן להם. לפי שנתינת רשות לנאמנים ולב"ד לעשות ברירת השלשים מילי נינהו ומילי לא מימסרן לשליח. דלא דמי לבעל המוסר גט לשליח להוליך לאשתו דלאו מילי נינהו אלא הגט שיש בו ממש מסר לו ומעתה נעשה שלוחו ויכול למוסרו לשליח שני. וכן מורשה שכתב לו זיל דון והנפק לנפשך נעשה שליח ויכול להרשות לאחר גוף הממון ולהיות השני שליח עליו כמוהו כל היכא דליכא טעמא דאין רצוני שיהא פקדוני ביד אחר. אבל לעשות ברירה אין כאן דבר נמסר אלא דברים בעלמא והוא עצמו כשמקיים שליחותו מהני ונעשה שליח על השליחות ההוא אבל אין יכול למסרן לשליח שני. דקיי"ל כר' יוסי דאמר (גיטין ס"ו:) שאפי' אמר לב"ד הגדול שבירושלים תנו גט לאשתי הרי אלו ילמדו ויכתבו ויתנו, ואמרינן טעמא בגמ' משום דמילי לא מימסרן לשליח. ואף על פי שהם ב"ד ולא אמר להם בפירוש כתבו אלא תנו מ"מ כיון שבידם לכתוב אם ירצו הרי נעשו שלוחים לכתוב ואין יכולין לומר לאחרים לכתוב ולחתום דמילי לא מימסרן לשליח, ואף על גב דאניסי דהא אין יודעים לכתוב כדקתני הרי אלו ילמדו ויכתבו. ואפי' ר' מאיר נמי מודה באומר לשלשה כתבו ותנו שיכתבו ויתנו אינהו אין שליח לא, כדאיתא בפרק כל הגט (כ"ט), ואמר רבא התם טעמא משום דמילי לא מימסרן לשליח. ושמואל נמי אמר התם דשליח מתנה כשליח הגט ולא יאמרו לאחרים לכתוב דמילי נינהו ולא מימסרן לשליח. בנדון זה נמי מהאי טעמא אין הבוררים הראשונים יכולים למנות לאחרים תחתיהם אא"כ נתן להם רשות בפירוש לעשות כן דאז הוי כאלו הקהל עצמם בררו אלו השנים. וכן ראינו שנהגו הקהל ההוא שמעולם שום אדם מהממונים במנויי הקהל כשיוצא מן העיר אינו ממנה אחר במקומו...

תוספות רי"ד מסכת קידושין דף מא עמוד א

שהשליח עושה שליח פירש שליח דבעל משוי שליח כדתנן בפרק ב' דגיטין עושה בית דין ומשלחו כו' אבל שליח דאשה לא מצי לשווי' שליח משום דמילי נינהו שלא מסרה לו האשה אלא דברים בעלמא התקבל לי גיטי וקיימי לן כרבי יוסי בפרק האומר התקבל דאמר מילי לא מימסרן לשליח ולא דמי לשליח דבעל דמסר ליה חפצו ומצי לשווי' שליח כדפרישית בקונטרס התשובות:

אשכחן בגירושין בקדושין מנלן. פי' האי דילפינן בקידושין שיהא האיש מקדש על ידי שליח אבל לא שהשליח יעשה שליח משום דמילי נינהו שאמר לו צא וקדש לי אשה ואפילו אם מסר לו שום חפץ לא דמי לגט שהגט הוא דבר המגרש שאם נאבד הגט אין כח לשליח לגרשה אבל חפץ הקידושין שמסר לו אם נאבד יכול לקדשה לו משלו נמצא שעיקר השליחות מילי הוי והלכך לא ממסרן לשליח:

חדושי הרשב"א מסכת קידושין דף מא עמוד א

מלמד שהשליח עושה שליח. וא"ת בשלמא שליח דידיה משוי שליח אבל שליח דידה היכי משוי שליח והא מילי נינהו ומילי לא מימסרן לשליח, כדאמרינן בהמביא תניין /כל הגט/, ותירץ הרב ברצלוני ז"ל דהכא בדשוייה איהי שליח בקנין דאלים לשוויי שליח. ומסתברא בשנתנה לו רשות לשוויי שליח, דלא אמרינן מילי לא ממסרן לשליח אלא כשהשליח עושה אותו שליח מדעתו, אבל מדעת בעלים משוי שליח, וכדמוכח התם דהא באומר אמרו שליח עושה שליח, א"נ בשחלה שליח או שנאנס שהשליח עושה שליח, משום דסתמא דמלתא כל שחלה דעת בעלים שימנה השליח שליח, וה"נ בכה"ג מיירי, ולא באו כאן אלא ללמד שהבעלים רשאין למנות שליח ושהשליח שלהן ממנה שליח כדיניה.

שו"ת מהרי"ט חלק א סימן קכז

ותו דדוקא לתרומה הוא דאתרבי שליחות מאתם גם אתם כדאמרינן בריש האיש מקדש אבל להקדש אין בו דין שליחות שנראה לי הדברים שאם אמר אדם לחבירו צא והקדיש שור אחד משוורי אין בו דין הקדש דמילי נינהו וקי"ל דמילי לא ממסרן לשליח אף במתנה דקיימא לן כשמואל בדיני דאמר מתנה הרי היא כגט כדאמרינן בפ' התקבל ומיהו תרומה חשיבא מעשה אף על גב דפרכינן בפרק האיש מקדש מה לתרומה שכן ישנה במחשבה פירוש שנותן עיניו בצד זה ואוכל בצד אחר מכל מקום מחשבת תרומה חשיבא כמעשה וכן מוכח בפרק האומר אהא דאמרינן מעשה מוציא מיד מחשבה מחשבה אינו מוציאה לא מיד מעשה ולא מיד מחשבה ופרכינן מיד מחשבה מיהת תיפוק והקשו בתוספות לפרוך נמי גבי תרומה לעיל לרבי יוחנן דאמר אם עד שלא תרם בטל אין תרומתו תרומה אבל אם משתרם בטל תרומתו תרומה אפילו תרם השליח במחשבה ויש לומר דמחשבת תרומה היה יודע דכמעשה דמי דכתיב ונחשב לכם תרומתכם והויא כאילו תרם בידים עד כאן לשונם אבל דבור של הקדש מילי נינהו ולא ממסרן לשליח.

שו"ת נודע ביהודה מהדורא תניינא - יורה דעה סימן קמז

אלא גוף דברי מהר"י מטראני במחילת כבודו דברי שגגה הן. ומאד אני תמה על גדול כמותו איך פלטה קולמוסו שגיאה כזה. דמה דאמרינן ומילי לא מימסרן לשליח היינו שאין השליח יכול לעשות שליח אחר במקומו כן מפורש ברש"י במסכת גיטין דף כ"ט ע"א בד"ה רבא אמר דלא משוי שליח שלא מסר להם אלא דברים ואין בדברים כח להיות חוזרים ונמסרים לאחר עכ"ל ע"ש. הרי דכל זה הוא לענין שאין השליח יכול למסור הדברים לשליח אחר וכן בסוגיא דגיטין דף ס"ו כל השקלא וטריא אם שליח יכול למסור לסופר אחר או לעדים אחרים לחותמן אבל מיד המשלח בעצמו יכול למסור דברים לשליח. ופשוט הוא שאם אמר לשלוחו צא והקדיש דבר עבורי שהשליח יכול להקדיש דקיי"ל בכל התורה שלוחו של אדם כמותו רק אם זה השליח יכול לעשות שליח שני שיקדיש עבור פלוני זה תליא אם מילי מימסרן לשליח אבל השליח ראשון יכול להיות גם לדברים בעלמא:

ולא ידעתי איך נעלם מהגאון מהר"י מטראני אשר נהירין ליה כל שבילי דש"ס סוגיא דנדרים דף ע"ב וסוגיא דנזיר דף י"ב ע"ב דאומר לאפוטרופוס כל הנדרים שתדור אשתי כו' הפר לה דסובר רבי יונתן דיכול להפר דשלוחו של אדם כמותו ואף ר' יאשיה דפליג היינו מדמיעט קרא אישה יפרנו אבל אי לאו קרא הוה מצי להפר ע"ש בגמרא. הרי מפורש דבעל יכול למסור דברים לשלוחו דהא הך הפרה הוא רק מילי כמו הקדש ואפ"ה מצי לשויה שליח להפר לאשתו: